**Tervisekeskuse moodustamine**

1. Tervishoiuteenuse osutaja osutab tegevuskohas **……….** (aadress) tervisekeskuse teenuseid, täites tervisekeskusele õigusaktides, sealhulgas tervishoiuteenuste loetelus ja tasu maksmise kohustuse ülevõtmise korras ning käesolevas lepingu lisas kehtestatud nõudeid.
2. *Tervisekeskuse moodustavad:*

|  |  |  |  |
| --- | --- | --- | --- |
| Jrk | Tervishoiuteenuse osutaja nimi ja *reg. kood* | *Nimistu* nr | *Filiaali korral lisada JAH* |
| 1. |  |  |  |
| 2. |  |  |  |
| 3. |  |  |  |

1. Tervisekeskuses osutab füsioteraapia teenust **……….** (nimi, registrikood).
2. Tervisekeskuses osutab ämmaemanda iseseisvat vastuvõttu **……….** (nimi, registrikood).
3. Tervisekeskuses osutab koduõendusteenust **……….** (nimi, registrikood).
4. Juhul, kui punktides 3.–5. nimetatud teenuseid ei osuta Tervishoiuteenuse osutaja, kohustub ta patsientidele teenuse pakkumiseks teenuse osutajaga lepingu sõlmimisel tagama:
	1. punktides 3.–5. nimetatud teenuste osutajate poolt kõikide nimetatud teenuste osutamisele ning dokumenteerimisele lepingus ja õigusaktides kehtestatud nõuete järgimise;
	2. Haigekassale võimaluse viia läbi lepingu lisa 1 punktis 14 nimetatud kontrollitoiminguid punktides 3.–5. nimetatud teenuste osutajate poolt käesoleva lepingu lisa täitmiseks osutatud teenuste osas;
	3. Tervishoiuteenuse osutaja poolt raviarvete esitamise punktides 3.–5. nimetatud teenuste osutamise eest perearsti nimistusse kuuluvatele kindlustatud isikutele, järgides lepingu lisa 2 punktis 1 sätestatut.
5. Tervishoiuteenuse osutaja on kohustatud taotlema käesoleva lisa muutmist, kui muutub *tervisekeskuse* koosseis või kui muutuvad punktides 3.–5. nimetatud teenuste osutajad. Teave muudatuse kohta tuleb Haigekassale esitada vähemalt 30 kalendripäeva enne muudatuse toimumist. Kui see ei ole võimalik, siis esitada teave vastavate asjaolude ilmnemisel viivitamata.
6. Kui Tervishoiuteenuse osutaja ei täida õigusaktides või lepingus tervisekeskusele esitatud nõudeid, sh ei osuta õigusaktides sätestatud tervisekeskuse kohustuslikke teenuseid, esitab Haigekassa Tervishoiuteenuse osutajale lepingu täitmise nõude ja annab 30 kalendripäeva vajalike ressursside leidmiseks. Kui esitatud lepingu täitmise nõuet määratud tähtaja jooksul ei täideta, ütleb Haigekassa käesoleva lisa ennetähtaegselt üles Tervishoiuteenuse osutaja poolt lepingu täitmise nõude kättesaamise kalendrikuule järgneva kuu lõpu seisuga. Käesoleva lisa ülesütlemise korral jäävad kehtima muud Tervishoiuteenuse osutajaga sõlmitud lepingu tingimused ja Haigekassa maksab Tervishoiuteenuse osutajale tervishoiuteenuste loetelus koodiga 3051 kehtestatud teenuse piirhinnale vastavat baasraha alates käesoleva lisa ennetähtaegse ülesütlemise kalendrikuule järgneva kuu algusest.
7. Tervishoiuteenuse osutaja maksab lisaks kahju hüvitamisele Haigekassale leppetrahvi kuni 640 eurot iga õigusaktides või lepingus tervisekeskusele esitatud nõude rikkumise eest, sh õigusaktides sätestatud tervisekeskuse kohustuslike teenuste mitteosutamise eest.
8. Tervisekeskuse moodustamisel mitme Tervishoiuteenuse osutaja poolt vastutavad tervisekeskuse moodustajad tervisekeskusele esitatavate nõuete, s.h. leppetrahvide täitmise eest solidaarselt.